CELEX: 32016R2283
Language: hu
Date: 2016-08-22 00:00:00
Title: A Bizottság (EU) 2016/2283 felhatalmazáson alapuló rendelete (2016. augusztus 22.) a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II) kiegészítéséről szóló (EU) 2015/35 felhatalmazáson alapuló rendelet német nyelvű változatának helyesbítéséről (EGT-vonatkozású szöveg )

20.12.2016   
            
            
               HU
            
            
               Az Európai Unió Hivatalos Lapja
            
            
               L 346/111
            
         A BIZOTTSÁG (EU) 2016/2283 FELHATALMAZÁSON ALAPULÓ RENDELETE
   (2016. augusztus 22.)
   a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II) kiegészítéséről szóló (EU) 2015/35 felhatalmazáson alapuló rendelet német nyelvű változatának helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (Szolvencia II) (1) és különösen annak 31. cikke (4) bekezdésére, 35. cikke (9) bekezdésére, 50. cikke (1) bekezdésének a) és b) pontjára, 50. cikke (2) bekezdésének a) és b) pontjára, 56. cikkére, 92. cikke (1) és (1a) bekezdésére, 97. cikke (1) bekezdésére, 109a. cikke (5) bekezdésére, 111. cikke (1) bekezdésének a)–c), f), h), k), l) és o) pontjára, 211. cikke (2) bekezdésére, valamint 244. cikke (4) és (5) bekezdésére,
   mivel:
   
               (1)
            
            
               Az (EU) 2015/35 felhatalmazáson alapuló bizottsági rendelet (2) német nyelvű változatában a 71. cikk (1) bekezdése l) pontjának i. alpontja és a 73. cikk (1) bekezdése g) pontjának i. alpontja hibát tartalmaz az alapvető szavatolótőke-elemek besorolását meghatározó jellemzőkkel összefüggő törvényi vagy szerződéses rendelkezések kapcsán.
            
         
               (2)
            
            
               A szóban forgó rendelet német nyelvű változata hibás kereszthivatkozásokat tartalmaz a 73. cikk (3) bekezdésében. A 73. cikk (3) bekezdése meghatározza, hogy a 73. cikk (1) bekezdésének mely pontjaiban kell a szavatolótőke-szükségletre való hivatkozásokat a minimális tőkeszükségletre való hivatkozásként értelmezni abban az esetben, ha a minimális tőkeszükségletnek való meg nem felelés a szavatolótőke-szükségletnek való meg nem felelés előtt következik be.
            
         
               (3)
            
            
               A szóban forgó rendelet német nyelvű változatában a 104. cikk (3) bekezdése tévesen a 104. cikk (1) bekezdésének e) pontjában említett dur
                  i. mennyiséghez rendel minimumidőszakot ahelyett, hogy a 104. cikk (2) bekezdésében említett dur
                  i. mennyiséggel kapcsolatban tenné ugyanezt.
            
         
               (4)
            
            
               A szóban forgó rendelet német nyelvű változatában a 186. cikk (2) bekezdésének első albekezdése tévesen azt írja elő, hogy a biztosítóval vagy viszontbiztosítóval szembeni, külső hitelminősítő intézet általi hitelminősítéssel rendelkező ugyanazon kibocsátóval szemben fennálló kitettségekhez kell a piaci kockázatkoncentráció alapján az ott megjelölt g
                  i kockázati tényezőt hozzárendelni, holott helyesen ezt a kockázati tényezőt akkor kell figyelembe venni, ha nincs külső hitelminősítő intézet általi hitelminősítés.
            
         
               (5)
            
            
               A szóban forgó rendelet német nyelvű változatában a 219. cikk (1) bekezdése e) pontjának bevezető fordulatában a szöveg a rendelkezések hatályát tévesen szűkíti, mert nem tartalmazza az „egyebek mellett” fordulat megfelelőjét.
            
         
               (6)
            
            
               A szóban forgó rendelet német nyelvű változatában a 297. cikk (2) bekezdésének f) pontjában a „bármely olyan biztosítóspecifikus paraméterek hatása” szövegrész megfelelőjéből hiányzik a „hatása” szó megfelelője.
            
         
               (7)
            
            
               A német nyelvű változatban a 303. cikk az „alkalmazása kezdetének időpontját” szövegrész megfelelője helyett tévesen a „hatálybalépésének időpontját” szöveg német nyelvű megfelelőjét tartalmazza.
            
         
               (8)
            
            
               A szóban forgó rendelet német nyelvű változatában a következő szöveghelyek további kisebb hibákat tartalmaznak: (53) preambulumbekezdés, 63. cikk (4) bekezdés, a 68. cikk címe, 70. cikk (1) bekezdés e) pont i. alpont, 83. cikk (2) bekezdés, 84. cikk (2) bekezdés b) pont, 90. cikk (2) bekezdés b) pont, 103. cikk (2) bekezdés d) pont, 107. cikk (1) bekezdés b) pont, 108. cikk b) és c) pont, 112. cikk (1) bekezdés, 124. cikk (1) bekezdés b) pont, 124. cikk (5) bekezdés a) pont, 130. cikk (3) bekezdés a) pont, 131. cikk b) pont, 134. cikk (2) és (3) bekezdés, 136. cikk (3) bekezdés, 149. cikk (2) bekezdés b) pont ii. alpont B. pont, 161. cikk (1) bekezdés, 172. cikk (1) bekezdés a) pont, 176. cikk (1) bekezdés, 177. cikk (2) bekezdés h) pont i. alpont, 177. cikk (2) bekezdés k), l), q) és r) pont, 184. cikk (2) bekezdés b) pont v. alpont, 190. cikk (2) bekezdés, 195. cikk c) pont, 211. cikk (2) bekezdés c) pont, 211. cikk (4) bekezdés, 217. cikk (5) bekezdés b) pont, 258. cikk (1) bekezdés a), b), h) és l) pont, 258. cikk (2) és (3) bekezdés, 259. cikk (1) bekezdés, 260. cikk (1) bekezdés a) pont i. alpont, 260. cikk (1) bekezdés d) pont iii. alpont, 260. cikk (2) bekezdés, 261. cikk (1) bekezdés c) pont, 261. cikk (2) bekezdés, 263. cikk a)–c) pont, 264. cikk (3) bekezdés, 266. cikk, 267. cikk (2) bekezdés, 267. cikk (4) bekezdés a) és b) pont, 270. cikk (1) bekezdés, 271. cikk (3) bekezdés a) és b) pont, 272. cikk (1) bekezdés f) és g) pont, 272. cikk (4) bekezdés, 273. cikk (1) bekezdés, a 274. cikk (4) bekezdésének bevezető fordulata, 274. cikk (4) bekezdés h) és k) pont, az 5. szakasz címe, a 275. cikk (1) bekezdésének bevezető fordulata, 275. cikk (1) bekezdés a)–g) pont, 275. cikk (2) bekezdés g) pont, 275. cikk (3) bekezdés, 290. cikk (2) bekezdés, a 293. cikk címe, 293. cikk (1) bekezdés c) és f) pont, 293. cikk (2) és (4) bekezdés, a 294. cikk (1) bekezdése c) pontjának bevezető fordulata, 294. cikk (1) bekezdés c) pont i. és ii. alpont, a 294. cikk (2) bekezdésének bevezető fordulata, 296. cikk (1) bekezdés a) és b) pont, 296. cikk (3) bekezdés a) és b) pont, 297. cikk (1) bekezdés a)–d) és g) pont, 297. cikk (4) bekezdés f) pont, 302. cikk (1) bekezdés, 304. cikk (1) bekezdés c) és d) pont, a 306. cikk címe és első bekezdése, a 307. cikk címe, a 307. cikk (2) bekezdésének bevezető fordulata, 307. cikk (2) bekezdés a)–d) pont, 307. cikk (3) bekezdés b) pont, 307. cikk (4) bekezdés, 308. cikk (1) bekezdés b) pont, 308. cikk (2) bekezdés a) pont, 308. cikk (5) bekezdés c) pont, 309. cikk (6) bekezdés, 309. cikk (7) bekezdés a) pont, 312. cikk (1) bekezdés b) pont, 314. cikk (1) bekezdés a)–c) pont, 314. cikk (2) bekezdés, 317. cikk (1) bekezdés, 318. cikk, 325. cikk (2) bekezdés a) pont, 373. cikk, 375. cikk (2) bekezdés, 376. cikk (2) bekezdés c) pont, 376. cikk (3) bekezdés e) pont.
            
         
               (9)
            
            
               Az (EU) 2015/35 felhatalmazáson alapuló rendeletet mindezeknek megfelelően helyesbíteni kell. A helyesbítés a többi nyelvi változatot nem érinti.
            
         
               (10)
            
            
               Az az igény, hogy minden biztosító és viszontbiztosító vállalkozás azonos versenyfeltételek között működjön, továbbá a belső piac egységességéhez és a jogbiztonsághoz fűződő közérdek azt kívánja, hogy e felhatalmazáson alapuló rendelet rendelkezései 2015. január 18-tól, az (EU) 2015/35 felhatalmazáson alapuló rendelet hatálybalépésének napjától fogva legyenek alkalmazandók,
            
         ELFOGADTA EZT A RENDELETET:
   1. cikk
   Ez a rendelkezés csak a német nyelvű változatot érinti.
   2. cikk
   Ez a rendelet Az Európai Unió Hivatalos Lapjában való kihirdetését követő napon lép hatályba.
   Rendelkezéseit 2015. január 18-tól fogva kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. augusztus 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 335., 2009.12.17., 1. o.
   
   
      (2)  A Bizottság 2014. október 10-i (EU) 2015/35 felhatalmazáson alapuló rendelete a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II.) kiegészítéséről (HL L 12., 2015.1.17., 1. o.).